Дадатак 5

АСАБЛІВАСЦІ АРГАНІЗАЦЫІ АДУКАЦЫЙНАГА
ПРАЦЭСУ ПРЫ ВЫВУЧЭННІ ВУЧЭБНАГА ПРАДМЕТА 
«МАТЭМАТЫКА»

1. Рэалізацыя выхаваўчага патэнцыялу 
Рэалізацыі выхаваўчага патэнцыялу вучэбнага прадмета «Матэматыка» будзе спрыяць адукацыйная дзейнасць, якая прадугледжвае:
фарміраванне ў вучняў разумення ролі матэматыкі як фундаментальнага інструмента пазнання свету і значнага элемента практычнай дзейнасці чалавека;
азнаямленне вучняў з навуковай спадчынай Беларусі: матэрыяламі пра навуковыя адкрыцці, прафесійныя дасягненні і асобасныя якасці беларускіх навукоўцаў;
развіццё ў вучняў здольнасці да маральна-этычнай ацэнкі прымянення навуковых дасягненняў і тэхналогій;
[bookmark: _Hlk236211313]устанаўленне міжпрадметных сувязей матэматыкі з іншымі навукамі (біялогіяй, геаграфіяй, хіміяй, фізікай, астраноміяй);
акцэнтаванне значнасці матэматычных ведаў пры выбары будучай прафесіі, азнаямленне вучняў з прафесіямі, у аснове якіх ляжаць матэматычныя кампетэнцыі, а таксама з перспектывамі прафесійнага развіцця ў гэтай галіне на прыкладах адукацыйных траекторый і магчымасцей, якія прадстаўляюцца ўстановамі адукацыі Рэспублікі Беларусь.
2. Вучэбныя выданні
Да 2026/2027 навучальнага года падрыхтаваны новыя выданні для настаўнікаў:
Казаков, В. В., Казакова, О. О. Геометрия в 8 классе : учебно-методическое пособие для учителей учреждений образования, реализующих образовательные программы общего среднего образования, с русским языком обучения и воспитания / В. В. Казаков, О. О. Казакова. – Минск : Адукацыя і выхаванне, 2026.
Казакоў, В. У., Казакова, В. А. Геаметрыя ў 8 класе : вучэбна-метадычны дапаможнік для настаўнікаў устаноў адукацыі, якія рэалізуюць адукацыйныя праграмы агульнай сярэдняй адукацыі, з беларускай мовай навучання і выхавання / В. У. Казакоў, В. А. Казакова. – Мінск : Адукацыя і выхаванне, 2026. 
3. Вывучэнне вучэбнага прадмета ў ліцэі
Інфармацыя аб размеркаванні вучэбных гадзін па раздзелах для вучэбнага прадмета «Матэматыка» на базавым і павышаным узроўнях размешчана на нацыянальным адукацыйным партале https://adu.by/ Галоўная / Адукацыйны працэс. 2026/2027 навучальны год / Агульная сярэдняя адукацыя / Вучэбныя прадметы. V–XI класы / Матэматыка.
[bookmark: _Hlk237523043]Звяртаем увагу на тое, што пры вывучэнні вучэбнага прадмета «Матэматыка» на павышаным узроўні колькасць кантрольных работ у пісьмовай форме ў X класе – 8, у XI класе – 8, у тым ліку «Выніковая кантрольная работа».
[bookmark: _Hlk236122987]4. Асобныя аспекты арганізацыі адукацыйнага працэсу (з улікам вынікаў ЦЭ, РКР, НДЯА) 
Пры вывучэнні вучэбнага прадмета «Матэматыка» ў VІІ–ХІ класах вылучаюцца два змястоўныя кампаненты: алгебраічны і геаметрычны. Педагагічны работнік мае права пры неабходнасці пераразмеркаваць колькасць гадзін, адведзеную на вывучэнне зместу вучэбнага прадмета на тыдзень, паміж алгебраічным і геаметрычным кампанентамі з улікам педагагічна мэтазгодных метадаў навучання і выхавання, формаў правядзення вучэбных заняткаў.
Пры засваенні зместу раздзела «Геаметрыя» ў VІІ класе з мэтай забеспячэння дастатковага часу на адпрацоўку тэарэтычнага матэрыялу і развіццё практычных навыкаў рашэння геаметрычных задач на вывучэнне тэмы «Прыкметы роўнасці трохвугольнікаў» можа быць адведзена 19 гадзін, тэмы «Задачы на пабудову» – 7 гадзін. 
Пры запаўненні графы класнага журнала «Змест вучэбных заняткаў» настаўнік кіруецца КТП. Напрыклад, калі ў КТП па вучэбным прадмеце «Матэматыка» для V–VII класаў на вывучэнне тэмы «Дробавыя лікі. Звычайныя дробы» прадугледжана 5 вучэбных заняткаў, то і ў класным журнале дапускаецца запісваць указаную тэму 5 разоў.
Пры вызначэнні дамашняга задання неабходна ўлічваць, што дамашняе заданне з’яўляецца разнавіднасцю самастойнай вучэбнай дзейнасці вучня. Вызначаючы змест, аб’ём, форму выканання дамашняга задання, настаўнік павінен улічваць час на яго выкананне па ўсіх вучэбных прадметах: для вучняў V–VI класаў – 2  гадзіны, VII–VIII класаў – 2,5 гадзіны, IX–XI класаў – не больш чым 3 гадзіны.
Пры вызначэнні зместу дамашняга задання рэкамендуем прадугледзець заданні на паўтарэнне.  
У мэтах вызначэння адпаведнасці вынікаў вучэбнай дзейнасці вучняў патрабаванням вучэбных праграм агульнай сярэдняй адукацыі праводзіцца бягучая і прамежкавая атэстацыя вучняў.  
Для правядзення бягучай атэстацыі вучняў праводзіцца паўрочны і тэматычны кантроль.  
[bookmark: _Hlk237523207]У рамках паўрочнага кантролю мэтазгодна прадугледзець правядзенне самастойных работ дыягнастычнага характару, якія праводзяцца з мэтай праверкі і ацэнкі засваення вучнямі асобных элементаў вучэбнага матэрыялу і носяць стымуляцыйны і карэкцыйны характар. Адзнака за выкананне вучнямі самастойнай работы, якая праводзіцца ў рамках паўрочнага кантролю, выстаўленая ў сшыткі для навучальных работ, па меркаванні настаўніка, можа быць выстаўлена ў класны журнал і дзённік вучня. 
Для рэалізацыі тэматычнага кантролю неабходна прадугледзець правядзенне тэматычных самастойных і кантрольных работ. Колькасць тэматычных самастойных работ вызначаецца настаўнікам у адпаведнасці з патрабаваннямі, вызначанымі пунктам 14 главы 2 Правіл правядзення атэстацыі вучняў пры засваенні зместу адукацыйных праграм агульнай сярэдняй адукацыі, зацверджаных 11.07.2022 № 184 (у рэдакцыі ад 05.12.2025). Адзнака за выкананне вучнямі тэматычнай самастойнай работы, выстаўленая ў сшыткі для навучальных работ, павінна быць выстаўлена настаўнікам у класны журнал і дзённік вучня. 
Звяртаем увагу, што ў адпаведнасці з пунктам 14 Парадку вядзення класнага журнала (дадатак 2 пастановы № 28 «Аб тыпавых формах класнага журнала», зацверджанай 27.01.2023 (змены ад 21.11.2024 № 166) у графе «Змест вучэбных заняткаў» тэма вучэбных заняткаў і від работы (тэматычная самастойная работа) запісваюцца ў два радкі ў адведзеным для гэтага радку журнала (пры неабходнасці дапускаецца скарачэнне слоў у адпаведнасці з правіламі арфаграфіі і пунктуацыі). Напрыклад: «Тэматычная самастойная работа “Ступень з натуральным і цэлым паказчыкам”».
Звяртаем увагу, што кантрольная работа, тэматычная самастойная работа, самастойная работа дыягнастычнага характару для вучняў V і VI класаў складаецца з пяці заданняў, якія адпавядаюць кожнаму ўзроўню вучэбнай дзейнасці. 
Колькасць кантрольных работ, патрабаванні да праверкі кантрольных і самастойных работ устанаўліваюцца Метадычнымі рэкамендацыямі па фарміраванні культуры вуснага і пісьмовага маўлення ва ўстановах адукацыі, якія рэалізоўваюць адукацыйныя праграмы агульнай сярэдняй адукацыі, зацверджанымі 20.08.2025 (далей – Метадычныя рэкамендацыі).
На наступным уроку пасля кантрольнай работы рэкамендуем правесці ўрок карэкцыі ведаў, на якім пасля правядзення настаўнікам аналізу выканання кантрольнай работы вучні выконваюць работу над памылкамі ў адпаведнасці з пунктамі 36–38 Метадычных рэкамендацый.
Метадычныя рэкамендацыі па арганізацыі прамежкавай атэстацыі размешчаны на нацыянальным адукацыйным партале: https://adu.by/ Галоўная / Адукацыйны працэс. 2026/2027 навучальны год / Агульная сярэдняя адукацыя / Вучэбныя прадметы. V–XI класы / Матэматыка.
Метадычныя рэкамендацыі па складанні і правядзенні выніковай кантрольнай работы ў XI класах (базавы і павышаны ўзроўні) па вучэбным прадмеце «Матэматыка» размешчаны на нацыянальным адукацыйным партале: https://adu.by/ Галоўная / Адукацыйны працэс. 2026/2027 навучальны год / Агульная сярэдняя адукацыя / Вучэбныя прадметы. V–XI класы / Матэматыка.  
Рэкамендацыі па падрыхтоўцы вучняў да выпускнога экзамену на II ступені агульнай сярэдняй адукацыі і інфармацыя аб Зборніку заданняў для выпускнога экзамену па вучэбным прадмеце «Матэматыка» за перыяд навучання і выхавання на II ступені агульнай сярэдняй адукацыі размешчаны на нацыянальным адукацыйным партале: https://adu.by/  Галоўная / Адукацыйны працэс. 2026/2027 навучальны год / Агульная сярэдняя адукацыя / Вучэбныя прадметы. V–XI класы / Матэматыка.
Вынікі ЦЭ 2026 года паказалі, што для павышэння якасці адукацыі пры адборы дыдактычных сродкаў навучання варта аддаваць перавагу заданням, якія патрабуюць комплекснага прымянення ведаў (напрыклад, прымяняць уласцівасці кораня n-й ступені; знаходзіць каардынаты вяршыні парабалы, прамежкі манатоннасці квадратычнай функцыі; выкарыстанне графіка функцыі для рашэння розных заданняў; рашаць няроўнасці метадам інтэрвалаў; рашаць сістэмы, сукупнасці няроўнасцей, падвойных няроўнасцей; знаходзіць мноства значэнняў трыганаметрычнай функцыі, прымяняць формулы для пераўтварэння трыганаметрычных выразаў; выконваць адбор каранёў ураўненняў, якія належаць зададзенаму прамежку; вылічаць вытворную, прымяняць геаметрычны сэнс вытворнай; устанаўліваць сувязі паміж знакам вытворнай функцыі і яе ўзрастаннем або змяншэннем, знаходзіць найбольшае і найменшае значэнні функцыі на прамежку).
Як паказалі вынікі ЦЭ па матэматыцы, на вучэбных занятках неабходна звярнуць увагу на фарміраванне наступных уменняў і навыкаў:
уважліва чытаць умову задання і інструкцыі да яго, правяраць атрыманы вынік;
выкарыстоўваць рацыянальныя спосабы рашэння задач, матэматычных пераўтварэнняў і вылічэнняў; 
аперыраваць тэарэтычным матэрыялам для рашэння задач; 
рашаць тэкставыя задачы арыфметычным спосабам, з дапамогай ураўненняў і сістэм ураўненняў; 
прымяняць тэарэтычны матэрыял, уласцівасці фігур на плоскасці і ўласцівасці прасторавых фігур для рашэння задач.
З мэтай падрыхтоўкі вучняў да цэнтралізаванага экзамену рэкамендуецца ажыццяўляць паўрочны і тэматычны кантроль з выкарыстаннем тэставых заданняў.
Метадычныя рэкамендацыі па распрацоўцы і ацэньванні тэставых работ і спасылка на адкрыты банк тэставых матэрыялаў па вучэбным прадмеце «Матэматыка» размешчаны на нацыянальным адукацыйным партале: https://adu.by/ Галоўная / Адукацыйны працэс. 2026/2027 навучальны год / Агульная сярэдняя адукацыя / Метадычныя рэкамендацыі, указанні.
Для сістэматызацыі ведаў вучняў рэкамендуецца выкарыстоўваць вучэбную праграму факультатыўных заняткаў «Абагульняючы факультатыўны курс па вучэбным прадмеце “Матэматыка”» для IX–XI (X–XI) класаў. Вучэбная праграма факультатыўных заняткаў размешчана на нацыянальным адукацыйным партале: https://adu.by/  Галоўная / Адукацыйны працэс. 2026/2027 навучальны год / Агульная сярэдняя адукацыя / Вучэбныя прадметы. V–XI класы / Матэматыка.
Для арганізацыі праектнай дзейнасці вучняў на II ступені агульнай сярэдняй адукацыі з мэтай развіцця інжынерна-тэхнічнага мыслення, стымулявання цікавасці да даследчай дзейнасці і падтрымкі зацікаўленасці вучняў да атрымання інжынернай адукацыі ў Акадэміі адукацыі распрацаваны камплекты інтэграваных міжпрадметных заданняў «Даследуем, праектуем, ствараем».
[bookmark: _Hlk235787670]Выкананне дадзеных заданняў дазваляе рэалізаваць STEM-падыход як пры вывучэнні вучнямі вучэбнага прадмета «Матэматыка», так і пры вывучэнні вучэбных прадметаў «Хімія», «Фізіка», «Інфарматыка», «Геаграфія». Нароўні з заданнямі па ўказаных вучэбных прадметах камплекты ўключаюць праекты тэхніка-канструктарскага і інжынерна-тэхнічнага напрамкаў. Заданні змяшчаюць апісанні праектаў і методыкі іх выканання, якія прадугледжваюць шырокае выкарыстанне інфармацыйна-камунікацыйных тэхналогій.
Распрацаваныя камплекты інтэграваных міжпрадметных заданняў «Даследуем, праектуем, ствараем» размешчаны на нацыянальным адукацыйным партале: https://adu.by/ Галоўная / Праектная дзейнасць.
[bookmark: _Hlk235787548]Звяртаем увагу, што ў Рэспубліцы Беларусь праводзяцца дыстанцыйныя вучэбныя змены па вучэбных прадметах матэматычнай і прыродазнаўчанавуковай адукацыі для падрыхтоўкі вучняў да алімпіяд, у тым ліку па вучэбным прадмеце «Матэматыка». Інфармацыя аб парадку і тэрмінах правядзення вучэбных змен, тэксты заданняў і іх відэаразбор размешчаны ў рубрыцы «Вочна-дыстанцыйная школа алімпіяднага руху» на нацыянальным адукацыйным партале: https://adu.by/ Галоўная / Школа алімпіяднага руху.

